  Анжелика Тихонова корреспондент 1-11 куартолэзе Удмуртиын мер радлыкез кужмоятэм амалэн чаклалозы. Кунпуш ужъёсъя ёзэсъёсысь, Росгвардиысь ӧнерчиос борды волонтёръёс, калык дружинаос итӥськозы. Со сярысь элькун тӧроез Александр Бречалов мерлыко вотэсъёсын меӵак эфирез дыръя вераз.  Сад-бакчаосын ужан вакыт кутскемен КПП-осын уж тросгес луоз. Со сяна, элькунысь каръёсын, Сарапул, Алнаш, Грак ёросъёсын профилактикая ужрадъёс азьлантӥсько. Озьы ик МВД-ын, промышленностья но вузкаронъя министерствоын, Роспотребнадзорын ужасьёс калыкез сюдон но вузкарон огазеяськонъёсты эскерозы, катэз тӥяса курыт юонъёсты вуза, астэ ачид нимаз висъян режимез тӥян учыръёсты алозы. Пусъё, эскерон-чакланъёс омырын пукон интыосын, озьы ик ву вылэ потон интыосын ортчозы Александр Бречалов, Удмуртилэн тӧроезВатсалом, 17-тӥ оштолэзьысен элькунысьтымы чугун сюрес станциосты, аэропортэз, озьы ик машинаен потон-пырон сюресъёсты нимысьтыз чакласа возё. Берло 12 нунал ӵоже ГИБДД улосвылысь сюресъёс вылын 31 постъёс усьтӥз ини, лыктӥсьёсты 10 вокзалъёсын но станциосын, Ижкарысь аэропортын пумитало. 26 постъёсын волонтёръёс ужало. Берло 12 нунал ӵоже Удмуртие 5 сюрс 407 адями вуиз, али соос 14 нуналъем карантинын. Со пӧлысь 1 сюрс палаез ас кожаз лыктӥз, 2 сюрс 93-ез чугун сюрес транспортэн, 133-ез самолётэн, 2 сюрс 224-ез – ас машинаенызы. Тодэ вайытом, Александр Бречалов астэ ачид нимаз висъян режимын воштӥськонъёс сярысь вераз. Тегъёс: Мерлык МВД Удмуртия коронавирус праздникъёс эрикрад АлександрБречалов  